‪UN SERIAL ORIGINAL NETFLIX
‪TOATE PERSONAJELE, EVENIMENTELE, ‪ORGANIZAȚIILE ȘI CONTEXTELE SUNT FICTIVE.
‪EPISODUL 1
‪MINĂ
‪ACID CARBONIC 100% PUR
‪GUSTUL BERII ADEVĂRATE
‪Da. Povestea va apărea ‪în jur de 07:00 dimineața.
‪Am zis celor de la ‪Despatch:‪ „Ținutul ‪de mână nu înseamnă a fi împreună.
‪Întrebați orice om de pe stradă.”
‪Dacă vă uitați atent, ‪nici nu se țin de mână.
‪Tu îl ții de încheietura mâinii.
‪Așa că le-am zis: ‪„E clar că nu-s împreună.” Am negat
‪și am concluzionat că sunteți buni amici ‪cărora le plac farsele.
‪Asta numești tu farsă?
‪Da. Le-am zis că sunteți apropiați ‪și că așa vă prostiți voi...
‪Adică așa faceți voi când ieșiți.
‪CEI DOI SIGUR SUNT ÎMPREUNĂ
‪Așa.
‪Eram apropiați.
‪Totul s-a terminat acum.
‪VĂ ROG, LĂSAȚI-MĂ SĂ PLEC ACASĂ
‪Așa.
‪S-a întâmplat deja, așa că e bine.
‪Totul e bine,
‪dar poți să faci ceva ‪în privința efectului de estompare?
‪Să le spun să estompeze mai mult fața?
‪Nu, nu asta vreau să zic.
‪Mi-au estompat și cerceii.
‪E accesoriul pe care-l promovez ‪cel mai mult din toată colecția.
‪Efectul ar trebui să fie... Cum să-i zic?
‪Pot să micșoreze efectul cu grijă ‪ca să sară cerceii în ochi?
‪De fapt, ar fi mai bine să apar toată.
‪Așa, oamenii îmi pot vedea poșeta
‪- ...și pantofii. ‪- Am înțeles.
‪Tu ce vei face, dle director de achiziții?
‪- Poftim? ‪- Cerceii, poșeta și pantofii.
‪Trebuie să avem stoc mare.
‪Vom avea multe comenzi ‪când vor fi la modă.
‪Bine.
‪Ea cine e? Ce-i cu agitația asta?
‪Nu cu ea se zice că iese ‪actorul Cha Sang-u?
‪Așa e. Crezi că e o celebritate? ‪De ce și-a adus bodyguarzi?
‪Nici nu e așa frumoasă.
‪- El merită mai mult. ‪- Ea are bani.
‪Simt că lumea e cu ochii pe mine ‪mai mult decât înainte.
‪De ce ai angajat bodyguarzi?
‪În cazul în care te-ar ataca ‪fanele supărate ale lui Cha Sang-u...
‪„Fanele supărate”?
‪De ce? ‪Eu ar trebui să fiu supărată, nu ele.
‪Dră Yoon, vă rog să vă calmați!
‪Am atins jumătate ‪din profitul anual într-o zi.
‪Și prețul acțiunilor crește.
‪Ia te uită! Ești o celebritate sau ce?
‪Cine e la telefon?
‪Fratele tău cel mai mare!
‪Nici nu ți-a salvat numărul? ‪Ce îngâmfată obraznică!
‪De ce m-ai sunat?
‪Hei! Ultima oară ieșeai ‪cu un jucător de baseball.
‪- De fotbal. ‪- Adică de fotbal.
‪De data asta, ieși cu un cântăreț?
‪- Nu, e actor. ‪- E actor?
‪Și? De asta m-ai sunat?
‪Probabil nu-ți pasă ce se întâmplă
‪cu familia noastră fiindcă ești ocupată să ne faci de râs,
‪dar n-ai văzut știrile?
‪Tata e eliberat condiționat azi.
‪Nu-mi pasă
‪dacă ne vizitezi de sărbători sau la parastase,
‪- ...dar n-ar trebui să vii azi acasă? ‪- E numărul tău?
‪Da. Îl poți salva, ‪pentru numele lui Dumnezeu?
‪Nu-ți schimba numărul!
‪Ar fi obositor să te blochez de două ori.
‪BOCHEAZĂ NUMĂRUL
‪- La naiba! ‪- Iar ți-a închis?
‪- Pușlama mică! ‪- Las-o în treaba ei!
‪Sunt ani de când Se-ri s-a îndepărtat ‪de familie. Nu te obosi!
‪Am sunat-o doar fiindcă așa a vrut tata.
‪Apropo, de ce ne-a chemat ‪azi tata pe toți?
‪Sigur de asta, nu?
‪- Ca să anunțe moștenitorul. ‪- Ca să anunțe moștenitorul.
‪Yoon Jeung-pyeong, președinte Queens Group,
‪arestat în martie pentru încălcarea legii
‪pentru infracțiuni economice
‪a fost eliberat condiționat după 283 de zile.
‪Deoarece președintele Yoon a anunțat că va demisiona,
‪așteptăm să vedem cine va prelua conducerea,
‪fiul său mai mare, Yoon Se-jun,
‪sau cel mai mic, Yoon Se-hyeong.
‪- Domnule. ‪- Vine.
‪- Spuneți ceva, vă rog! ‪- Un comentariu.
‪- Vă rugăm! ‪- Doar un comentariu, vă rugăm!
‪Ce-i asta?
‪FELICITĂRI PENTRU ELIBERARE
‪Tată, am făcut acest tort din tofu
‪pentru a te felicita pentru eliberare.
‪Soția mea e cea mai bună.
‪- Felicitări, tată! ‪- Felicitări!
‪Pari foarte fericită azi.
‪Mă bucur că tata a ieșit din închisoare.
‪Oamenilor le pasă ‪doar de relațiile de putere dintre frați
‪și de cine va moșteni compania.
‪Care-i problema lor?
‪Probabil cred că cei bogați, ca noi, ‪nici n-au familii.
‪Suntem foarte apropiați.
‪Nu, Sang-a?
‪Desigur.
‪Chiar, Se-jun, te-ai bătut ‪cu un lider de sindicat.
‪Ai rezolvat situația?
‪Vor ajunge la o înțelegere ‪pe cale amiabilă.
‪Se mai întâmplă când vorbesc doi bărbați.
‪Exact, se mai întâmplă.
‪Apropo, Sang-a,
‪am auzit că Se-hyeong a fost escrocat ‪cu o investiție.
‪Când?
‪Ce poți face dacă prețul acțiunilor ‪scade cu 50%?
‪Dar faptul că oamenii se îndoiesc ‪de calitățile tale de lider
‪mă supără tare.
‪Doar fiindcă ai fost înșelat, ‪oamenii îți zic
‪idiot și retardat.
‪Cine-i zice așa fratelui meu?
‪- Am auzit... ‪- Nu-i fraudă.
‪Doar că nu pot da ‪de prietenul meu acum. Atât.
‪Ocupă-te de asta,
‪altfel acționarii te vor da în judecată.
‪Vezi-ți de treabă!
‪Se-jun l-a bătut pe liderul sindicatelor ‪și i-a spart dinții.
‪I-am promis că-l voi plăti să și-i pună.
‪- Și te lauzi? ‪- Așa crezi, retardatule?
‪- Ce? Nemernicule! ‪- Cum îndrăznești să-mi zici așa?
‪- Unde-i Se-ri? ‪- Tu...
‪N-ai primit mesajul în care ziceam ‪că vreau să vină Se-ri azi?
‪Am încercat să dau de ea de mai multe ori,
‪dar se pare că puștoaica
‪mi-a blocat numărul.
‪Tată, felicitări ‪că ai fost eliberat condiționat!
‪Am auzit că voiai să vin azi. ‪Vrei să-mi zici ceva?
‪Ar trebui
‪să te muți înapoi.
‪Asta-i tot?
‪Mă întrebam de ce.
‪Arăți minunat.
‪Ai grijă de tine!
‪Am venit și te-am salutat, plec acum.
‪Vreau să preiei conducerea firmei.
‪- Tată. ‪- Tată.
‪Dragă.
‪Ascultă!
‪Acum zece ani, ai plecat ‪și ți-ai înființat propria companie.
‪Am văzut ce poți să faci.
‪Așadar
‪vreau să conduci tu compania în locul meu.
‪- Bine. ‪- Hei!
‪- Obraznico, nu știi nimic! ‪- Așa e!
‪Dacă voi fi urmașa ta, voi avea
‪autoritatea să numesc ‪alți directori de filială?
‪Desigur.
‪Minunat.
‪Întotdeauna m-am gândit ‪că sunt câțiva directori subcalificați.
‪De exemplu, ‪cei care se ceartă cu angajații
‪și cei care sunt dați în judecată
‪sau aduc prejudicii companiei ‪din cauza ignoranței lor.
‪Aceștia ar trebui concediați imediat.
‪Cum crezi tu.
‪Mulțumesc.
‪Dar lasă-mi puțin timp.
‪Compania mea a lansat o colecție ‪pentru sporturi extreme,
‪așa că a crescut și mai mult.
‪Trebuie să caut un manager bun.
‪Sigur. Ne putem vedea mâine în biroul meu?
‪Mâine nu pot.
‪Mâine testăm un produs nou și important.
‪Atunci
‪eu plănuiesc să fac anunțul ‪înainte de întâlnirea acționarilor,
‪hai să ne vedem înainte.
‪În regulă.
‪Poftă bună tuturor!
‪S-ar putea să vă stric pofta dacă stau. ‪Am plecat.
‪Dră Yoon, când ați învățat parapantismul?
‪Nu ți-am zis?
‪Am învățat în Interlaken, ‪când am fost în Elveția.
‪Înțeleg. Puteam s-o testăm noi
‪și să vă dăm un raport. ‪Nu era nevoie s-o faceți dv.
‪Se pare că voi fi ocupată.
‪Mă grăbesc, trebuie să urc undeva.
‪Să urcați? Unde?
‪Pe culmi înalte.
‪Sunteți deja sus. Și mai sus?
‪Începând de mâine dimineață,
‪o să-mi vezi numele la știri.
‪Să nu fii surprins.
‪Alt scandal amoros?
‪Nu.
‪În regulă. Începem?
‪Vântul e destul de puternic.
‪Am verificat vremea, dar vei fi bine?
‪Dle Hong.
‪De ce bate vântul?
‪Nu-s sigur.
‪Bate ca să te miști,
‪nu ca să stai.
‪Pentru a putea zbura,
‪trebuie să bată vântul.
‪Dră Yoon, aveți grijă, vă rog!
‪Te descurci minunat, serios.
‪Ai muncit din greu, Se-ri.
‪Acum pot pluti la înălțime.
‪E minunat.
‪Uite ce culoare frumoasă are pădurea
‪și ce multă iarbă verde e pe câmpuri!
‪N-am mai văzut ‪o priveliște ca asta de mult.
‪Dumnezeule!
‪Uite, tractorul ăla zboară!
‪Ce se petrece?
‪Dumnezeule!
‪ZONA DEMILITARIZATĂ A COREEI ‪LIMITA DE NORD LA 1,000 DE METRI
‪PENTRU PACEA, PROSPERITATEA ȘI UNIREA ‪PENINSULEI COREENE
‪Căpitane Ri.
‪Se îndreaptă spre noi, ‪la cum se aud împușcăturile.
‪Poate e un dezertor din Sud.
‪Locul de luptă e la 400 de metri ‪de la locația noastră.
‪Intră la ora unsprezece. ‪În total sunt zece.
‪Șase puști automate K2.
‪Și Tokarev TT-33. Trei sunt folosite.
‪- TT-33? ‪- Sunt tovarășii noștri.
‪Înapoi!
‪Încă un pas ‪și veți intra în garnizoana noastră.
‪GARNIZOANĂ: BAZĂ MILITARĂ
‪Ni-i dați pe cei trei și ne retragem.
‪- Sunt tovarășii noștri. ‪- Căpitane.
‪Avem aprobarea Ministerului Apărării ‪și am venit să vânăm căprioare.
‪Ne-am pierdut din cauza tornadei.
‪Au trecut spre sud
‪și au fost prinși ‪dezgropând vestigii culturale.
‪Puteți dovedi asta?
‪Astea-s imagini ‪de la camera noastră termografică.
‪E cineva rănit?
‪- Nu. ‪- Situația e sub control,
‪să lăsăm armele.
‪Jur pe onoarea țării mele ‪că îi vom pedepsi grav.
‪Când e vorba de pedeapsă,
‪noi, Nordul, suntem mai buni decât Sudul.
‪Să lăsăm armele la trei.
‪Unu.
‪Doi.
‪Trei.
‪POLIȚIA MILITARĂ
‪Alfa Unu! Întoarceți-vă! Nu vă luptați!
‪- Nu vă luptați cu Nordul! - Fulger unu!
‪Mă auziți?
‪Nu vă luptați cu Sudul! Întoarceți-vă imediat!
‪Vă salut, domnule!
‪Compania 5 așteaptă ‪să transfere hoții de morminte
‪pe care i-am arestat când patrulam ‪în zona demilitarizată.
‪Căpitanul Companiei 5, Ri Jeong Hyeok.
‪Bravo!
‪Altceva?
‪Din cauza tornadei de mai devreme,
‪multe garduri de sârmă au fost distruse ‪de copacii căzuți.
‪Nu funcționează nici transformatorul ‪pentru gardurile electrice.
‪Ar trebui să întărim paza ‪în zonele afectate
‪până se repară totul.
‪Așa e.
‪Mâine e? Schimbul de companii?
‪Da, domnule.
‪Ce păcat! Astea s-au întâmplat ‪în ultima ta zi.
‪Și tornada, și jefuitorii de morminte.
‪E în regulă, domnule.
‪Probabil au trecut de limita sudică
‪din cauza unei neînțelegeri.
‪Să fim toleranți.
‪S-a întâmplat în perimetrul nostru.
‪Nu putem fi toleranți.
‪Știi bine că Ministrul Apărării
‪le-a permis să intre ‪în zona demilitarizată.
‪Nimic bun nu va ieși din situația asta
‪dacă e menționată la finalul misiunii.
‪Deci Ministerul Apărării le-a permis ‪acelor jefuitori de morminte
‪să treacă granița sudică ‪și să fure vestigii.
‪Asta spuneți?
‪Sigur că nu, căpitane Ri.
‪I-am promis căpitanului din Sud
‪că vom face o investigație.
‪Vreau să mă țin de cuvânt.
‪Bine. Fă-o, atunci!
‪Dar pot să-ți promit și eu ceva, ‪căpitane Ri?
‪Eu, Cho Cheol Gang, nu am milă de nimeni, ‪indiferent de grad.
‪Dacă pui în vreun fel în pericol ‪armata noastră
‪și ești prins de mine, te omor pe loc.
‪Desigur, tu n-ai face asta.
‪Dar se zice
‪că și lucrurile, și oamenii
‪se schimbă la un moment dat.
‪Nu asta-i viața, până la urmă?
‪Nu mă face să încep iar.
‪Dacă vorbește așa cu un ofițer ‪de la Ministerul Apărării,
‪ce se va întâmpla cu noi?
‪Cred că el poate să se dea mare și tare,
‪dar Ministerul Apărării ‪va fi cu ochii pe noi
‪de acum din cauza asta. ‪Asta încerc să zic.
‪Apropo, cum a ajuns căpitanul Ri ‪în avanpost?
‪E din Phenian, ‪probabil are un statut înalt.
‪De ce nu se bucură de viața de aici?
‪De asta se zice să ai grijă la cei bogați.
‪Vor să controleze absolut tot,
‪ca să câștige iubirea generalului Kim.
‪- Înțeleg. ‪- Bun.
‪Să știți că vinul ăsta e din 1953,
‪de dinaintea semnării armistițiului.
‪- Vai! ‪- În regulă.
‪Un singur pahar ‪din acest vin de șarpe de 60 ani
‪îi poate face pe cei subnutriți ‪să sară plini de energie.
‪- E medicament, nu vin. ‪- Medicament.
‪Vreau și eu un pahar din acest medicament.
‪Desigur.
‪- Poftim. ‪- Mulțumesc.
‪Să ai poftă! Bine, tu urmezi.
‪Dar putem bea în timpul serviciului?
‪Hei, lucrăm în continuu de două luni.
‪Mâine se va schimba compania,
‪totul e în regulă.
‪- Nu poți intra! ‪- Te rog!
‪Șefa mea...
‪E femeie.
‪Doamne, scuze! Stai!
‪Dumnezeule!
‪ECHIPA DE SALVARE
‪POLIȚIA
‪Vă rog să vă calmați.
‪- Dle, nu e voie. ‪- Dă-mi drumul!
‪Stai!
‪Scuze! Hei!
‪- Unde-i șefa mea? ‪- Nu știu.
‪N-ați înregistrat nimic? Unde-i camera?
‪- În situația aia? N-am reușit. ‪- Și ce-ai făcut?
‪Aproape am murit!
‪- Bine, dar unde e dra Yoon? ‪- O să vă dau în judecată!
‪Despre ce vorbești?
‪Stai! Doamne, ce prostie! ‪Câtă lipsă de profesionalism!
‪I-am zis că puteam să-i dăm un raport.
‪De ce-a vrut s-o facă ea? Ce nebunie!
‪A zis că va ajunge sus.
‪Cât de sus te-ai dus, dră Yoon?
‪Ce?
‪Am leșinat?
‪Doamne!
‪Unde sunt?
‪Doare.
‪Ce-i locul ăsta?
‪Sunt Se-ri. Răspunde, dle Hong!
‪Alo?
‪Ce naiba?
‪Unde sunt?
‪Sunt în vreun parc național?
‪Vai! Dumnezeule!
‪Sunt prea sus.
‪Alo?
‪Alo? E cineva?
‪E cineva?
‪Ajutor! E cineva pe aici?
‪Nu ai auzit ceva?
‪Poftim? Nu am auzit nimic, dle.
‪Vocea unei femei. De parcă plângea.
‪Opriți-vă! Mă speriați.
‪Sunt Bufnița. Porumbelul, răspunde!
‪Sunt Porumbelul. Care-i problema?
‪Trebuie să vii aici.
‪Tornada a distrus toate baricadele și sacii de nisip.
‪În regulă.
‪- Căpitane Ri. ‪- Ia-o înainte!
‪Eu voi cerceta zona asta.
‪Da, domnule.
‪Aici! E cineva aici!
‪Ești soldat.
‪Au trimis armata ca să mă găsească?
‪- Parola. ‪- Ce?
‪Ce-i aia?
‪Nu te apropia! Vorbește-mi de acolo!
‪Vorbește-mi de acolo!
‪Coboară!
‪Mi-aș dori s-o fac,
‪dar sunt foarte sus, după cum poți vedea.
‪Și nu mai am putere.
‪Vai de mine! Cobor acum. ‪Acum îmi scot centura.
‪Spune cine ești și unde lucrezi.
‪Ei bine, lucrez pentru o companie de modă.
‪Nu cred c-ai auzit de ea.
‪Și abia ne-am întâlnit, ‪nu vreau să-ți zic numele meu.
‪Și...
‪Ai luat o decizie grea. ‪Bine ai venit în Republica Coreea.
‪„Republica Coreea”?
‪Cum se numea?
‪Dezertor. Ai dezertat ‪din Coreea de Nord, așa-i?
‪Poate că nu.
‪Un comunist înarmat...
‪Sau spion?
‪Ești
‪un militar nord-coreean
‪trimis aici de urgență
‪pentru o misiune specială?
‪Orice-ai fi, stai liniștit! ‪Nu te voi denunța.
‪Eu îmi văd doar de treaba mea, ‪nu mă interesează altceva.
‪- Acum scuză-mă! ‪- Stai!
‪Stau. Uite, nu mișc!
‪Ascultă.
‪Îmi dai voie să plec acasă?
‪- Unde locuiești? ‪- Seoul, Gangnam-gu, Cheong...
‪Nu-ți pot da mai multe detalii.
‪E departe.
‪Găsesc eu drumul, stai liniștit!
‪Cred că e o neînțelegere.
‪Nu am venit eu în Sud.
‪- Poftim? ‪- Tu ai venit în Nord.
‪Nord? Coreea de Nord?
‪Coreea de Nord?
‪Haide! Nu fi ridicol!
‪Cum se poate...
‪Serios?
‪Haide! Nu mai glumi!
‪Nu se poate.
‪Suntem în zona demilitarizată, ‪paralela 38.
‪- E granița de Nord. ‪- „Zona demilitarizată”?
‪Locul unde a fost filmat ‪Joint Security Area?
‪Deci nu e chiar Coreea de Nord.
‪E teritoriul ‪Republicii Populare Democrate Coreea.
‪Și o necunoscută din Coreea de Sud ‪a intrat ilegal.
‪- Trebuie să treci prin... ‪- Stai!
‪N-am trecut ilegal. Uite!
‪Eram cu parapanta.
‪Era însorit și frumos.
‪Dintr-o dată a venit o tornadă,
‪care nu a fost anunțată. Prin aer erau
‪tractoare și porci, ‪iar oamenii, duși de curent.
‪Și eu la fel. Apoi am leșinat.
‪Și m-am trezit aici.
‪Deci a fost un accident. ‪N-am avut de ales.
‪Bine.
‪Mulțumesc! Mă înțelegi.
‪Așa să explici și la investigație.
‪Ce? De ce să fiu investigată?
‪Conform legii republicii,
‪vizitatorii voluntari trebuie legați ‪și investigați.
‪Legați? Mă vei lega?
‪Ai zburat până aici.
‪Nu te putem trimite înapoi ‪fără o investigație.
‪Și dacă mă învinovățesc
‪c-aș fi o spioană frumoasă ‪sau o femeie agent secret frumoasă?
‪Dacă mă vor tortura și mă vor trimite ‪în mina de cărbune de la Aoji?
‪Ce mă voi face atunci?
‪Nu se va întâmpla asta.
‪- Ești sigur? ‪- Nu pot spune sigur.
‪Atunci cum să am încredere în tine? ‪Tu ai avea?
‪Nu e treaba mea dacă ai încredere în mine.
‪Haide!
‪Nu fi așa rău!
‪N-ar dura mult dacă aș fugi.
‪Lasă-mă să plec. Te rog.
‪Sunt o bună alergătoare.
‪Voi dispărea imediat.
‪- Nu te voi răni. ‪- Stai!
‪Dacă te prefaci că nu m-ai văzut, ‪mă salvezi.
‪- Stai! E o mină! ‪- Ce?
‪Mină?
‪Unde?
‪Sunt multe mine pe aici.
‪Furtuna le-a adus și le-a îngropat.
‪Sunt expert în domeniu.
‪Crezi că poți scăpa fără ajutorul meu?
‪Înțeleg, dar poți sta acolo?
‪De ce se tot apropie?
‪Dacă nu mă asculți și te miști, ‪îți poți pierde glezna...
‪- Ce e? ‪- Sunt bine.
‪Nu pari bine.
‪Am zis că-s bine.
‪Cred c-ai călcat pe o mină.
‪- Ba nu. ‪- Nu?
‪Sigur?
‪Sigur n-ai nevoie de ajutorul meu?
‪Atunci încearcă să te miști.
‪Nu poți mișca!
‪Sunt Uliul de munte. Sunt Uliul...
‪Sunt Porumbelul. Răspunde, Uliu de munte!
‪Mulțumesc.
‪Nu-mi mulțumi. Nu ți-o dau.
‪Nu uita că am armă.
‪Nu uita că dacă mă împuști,
‪pierzi singura persoană ‪care te poate ajuta.
‪Apropo, nu mă pricep prea bine.
‪Și experții calcă pe mine?
‪Dacă mai stai așa, vei amorți.
‪- Sunt bine. ‪- Bine.
‪Zici că ești bine, așa că plec.
‪Am multă treabă. Bun.
‪Bine.
‪Măcar lasă-mi aia.
‪În curând va ajunge la tine.
‪Am nevoie de timp ca să scap. ‪Mă înțelegi, nu?
‪Am probleme mari, n-am timp
‪să mă îngrijorez pentru alții.
‪La revedere.
‪Nu mă împușca pe la spate! Nu-i frumos.
‪Vezi cutia dreptunghiulară din fața ta?
‪- Da. ‪- E o mină PMD în serie.
‪De ce-s așa multe mine pe aici?
‪Încearcă să stai aproape de apă.
‪Fii atentă pe unde mergi!
‪Zic asta fiindcă nu ne vom mai întâlni.
‪Îmi place cum arăți.
‪Dacă țările noastre se vor uni iar, ‪să ne mai vedem.
‪Cum poți
‪să glumești în situația asta?
‪Apropo, în ce direcție e Sudul?
‪Mergi pe cărare până la o intersecție.
‪Acolo...
‪ia-o la dreapta!
‪Pot avea încredere-n tine?
‪Nu mai întreba și ia o decizie!
‪Deja am răspuns.
‪Pa!
‪Căpitane Ri.
‪E totul bine?
‪- Căpitane Ri. ‪- Aici sunt!
‪Căpitane Ri.
‪Te-am căutat.
‪Zi-le trupelor
‪să aresteze pe oricine dă de bănuit.
‪A intrat voluntar?
‪Sau e un spion?
‪E o femeie din Coreea de Sud, ‪care a venit aici din greșeală.
‪Arestați-o fără să trageți în ea. ‪Transmite mai departe!
‪Da, domnule.
‪- Sunt Porumbelul. Cucul, răspunde! ‪- Ascultă!
‪Sunt Porumbelul. Cucul, răspunde!
‪Cine-l caută pe Cucul?
‪Sunt Porumbelul. Cucul, răspunde!
‪Am trimis comanda prin radio.
‪Căpitane Ri.
‪E totul bine?
‪Ați...
‪Stai liniștit!
‪Îi voi suna acum pe geniști.
‪De ce n-o faci tu, prim-locotenente Park?
‪Ai mai făcut asta, nu?
‪O singură dată, când eram recrut.
‪Am încredere în tine.
‪Voi face tot ce pot, domnule.
‪Stai! O faci cu mâinile goale?
‪Trebuie să scoți mai întâi cuiul.
‪Da, domnule! Nu vă faceți griji!
‪Ai grijă!
‪Dacă nu scoți cuiul bine, ‪ai putea atinge fitilul.
‪Da, domnule.
‪Ai mare grijă!
‪Să îl scoți ușor.
‪Ai grijă!
‪Ați zis că aveți încredere în mine.
‪Da.
‪- E gata? ‪- Da, domnule.
‪Să mergem.
‪Da, domnule.
‪A zis s-o iau spre dreapta.
‪Trebuie să-l cred. N-am ce face.
‪Nu părea să mă mintă.
‪Cum să am încredere în el? ‪E din Nord. Sigur mă minte.
‪Se pare că o femeie din Coreea de Sud
‪a ajuns pe teritoriul nostru.
‪Ni s-a zis să nu tragem,
‪probabil e o spioană înarmată.
‪- Spioană? ‪- Înarmată?
‪Frate! Mai întâi jefuitori de morminte, ‪acum o spioană.
‪Și fix înainte de schimb, ce ghinion am!
‪Sunt foarte obosit.
‪Hei, căutați în perechi!
‪Da, domnule. Să mergem.
‪De ce nu vine mâine ‪după ce facem schimbul?
‪Atunci ar putea face treaba Compania 6.
‪Însă, dacă prindem un spion înarmat,
‪vom fi recompensați.
‪Dle sergent-major Pyo, ‪aveți nevoie de o avansare.
‪- O avansare? ‪- Da, domnule.
‪Atunci poate că un trăgător perfect ‪ca Pyo Chi Su ar trebui să facă ceva.
‪- Dle sergent-major. ‪- Da.
‪- Trebuie să merg la toaletă. ‪- Du-te!
‪Mă întrebam ‪când voi primi medalia generalului.
‪Cred că azi.
‪Oare
‪n-am văzut bine?
‪Uite-o!
‪Hei, nu mișca! Dacă nu mișca, ‪trăgeam în ea.
‪Femeia aia e al naibii de rapidă.
‪E fantomă sau ce?
‪Sunt Cuc.
‪Am nevoie de întăriri.
‪Dumnezeule!
‪De ce mă urmăresc? Credeam că-s liberă.
‪CÂMP MINAT
‪Dar zona aceea e plină de mine.
‪CÂMP MINAT NEVERIFICAT
‪De ce fuge pe un câmp minat?
‪Gardul nostru e încolo.
‪Voi doi! Urmăriți-o pe cărarea din stânga!
‪- Eu o iau prin dreapta. ‪- Da, dle.
‪Femeia aia nenorocită!
‪Oprește-te!
‪- La naiba! ‪- Oprește-te, femeie!
‪Vino aici!
‪Hei! Vino aici!
‪Nu te vom ucide.
‪Hei! Tu! Femeia aia e nebună.
‪- De ce se duce acolo? ‪- Cum au ajuns aici?
‪Nu. Nu te duce.
‪Nu pe acolo te întorci spre țara ta
‪Întoarce-te aici!
‪- Ce? ‪- Nu pe acolo!
‪- Întoarce-te! ‪- Ce zic oare?
‪Dacă te duci acolo, vom muri toți!
‪Nu te duce!
‪- Nu pe acolo! ‪- Nu te duce!
‪Ce idioată!
‪De ce-a sărit gardul?
‪Ce ne facem, domnule?
‪Mai întâi dă mesaj la santinelă.
‪Sunt Cucul. Răspunde, Pescărușul!
‪Pescărușul. Hei! Pescărușul!
‪„Oamenii îndrăgostiți se vor întâlni.
‪Indiferent de cât de departe vei pleca,
‪până la urmă...
‪te vei întoarce.”
‪Pune-ți lănțișorul!
‪Dragul meu fiu, Eun Dong.
‪Ești sănătos în armată?
‪Zece ani sunt o perioadă scurtă sau una lungă,
‪depinde cum o vezi tu.
‪Îmi doresc să termini cei zece ani de armată sănătos
‪și să te întorci cu o medalie de erou în piept.
‪Mama mea!
‪SE-RI
‪Persoana apelată nu este disponibilă...
‪Alo!
‪Dnă secretar Na.
‪Ce?
‪Despre ce vorbești?
‪Azi,
‪vreau să vă rugați pentru mine.
‪Eu și soțul meu
‪trecem printr-un necaz neașteptat.
‪Noi am fost drăguți ‪și așa suntem răsplătiți.
‪Această amărâtă...
‪cineva care
‪râvnește la poziția soțului meu.
‪SOȚUL MEU
‪Fiindcă soțul meu e cel mai mare fiu,
‪el ar trebui...
‪SOȚUL MEU
‪Scuzați-mă un moment! Îmi pare rău.
‪Dragă.
‪Sunt la rugăciune, te sun când termin.
‪Se-ri e dată dispărută.
‪Ce?
‪Ce? Serios?
‪Bine.
‪Să mă ții la curent.
‪Bine.
‪Dumnezeule!
‪Doamne!
‪Dnă Do, care e problema?
‪Vedeți voi...
‪Nici n-am început rugăciunea,
‪dar Dumnezeu mi-a răspuns deja.
‪- Slavă Domnului! ‪- Aleluia!
‪Elicoptere, drone, investigații, câini.
‪Folosim toate metodele posibile.
‪- Nu vă faceți griji! ‪- Legat de asta.
‪Sigur vă veți ocupa.
‪Dar ne îngrijorează...
‪presa.
‪Când reporterii încep să scrie articole,
‪lucrurile se complică.
‪- Prețul acțiunilor va scădea. ‪- Da.
‪Stați liniștit.
‪Incidentul va fi raportat,
‪dar informațiile personale vor fi secrete.
‪În cazul acesta, care era durata estimată ‪ca să fie găsită?
‪E o situație ce implică ‪un dezastru natural,
‪așa că nu știu exact,
‪dar, din experiență personală,
‪cred că 48 de ore.
‪- Așa mult? ‪- E mult.
‪- Poftim? ‪- Dacă e încă în viață,
‪trebuia să ne fi sunat până acum.
‪Ați zis că nu e la spitalele ‪din apropiere.
‪Au trecut peste zece ore.
‪Șansele să fie în viață ‪sunt destul de mici.
‪- Nu? ‪- Nu?
‪Aveți câini. Mai aduceți câini!
‪Uite cât teren e!
‪Va dura o veșnicie.
‪- Domnule, deja... ‪- Acolo nu-i nimeni.
‪Acolo nu caută nimeni.
‪Ai zis că vei pleca.
‪Ai zis că-ți vei renega familia.
‪Văd că vrei să iei tot ce poți lua.
‪Zi-i lui taică-tău că nu poți.
‪Când sunt neliniștită
‪sau speriată, încă zic asta:
‪„Mamă!”
‪E amuzant, nu?
‪Căci n-am mamă.
‪Ce fel de mamă vrea ca fiica ei să plece?
‪Nu?
‪Mamă!
‪Vezi? N-ar fi trebuit să se rupă.
‪Imediat ce mă voi întoarce,
‪voi renunța la produsul ăsta.
‪O să vă omor.
‪Am sărit gardul,
‪dar de ce nu-i nimeni aici?
‪Ce se petrece?
‪Toți soldații sunt în vacanță?
‪- E doar din cauza mea... ‪- Nu-i adevărat.
‪E din cauza mea.
‪Hei!
‪Ce sens are să dăm vina pe cineva?
‪Dacă ne gândim așa, ‪căpitanul Ri a pierdut-o primul,
‪căci a călcat pe o mină,
‪deci e și vina lui.
‪Respectiv căpitanul Ri n-a vrut nici el
‪să calce pe mină.
‪Toți știu că zona e plină de mine.
‪Până și recruții știu asta.
‪Sigur a fost atent. ‪Dar tot a călcat pe ea.
‪Ce putem face acum?
‪Sergent-major Pyo, ai băut?
‪Ce?
‪N-am băut alcool.
‪Am băut un păhărel de medicament.
‪Încă o dată,
‪nu are sens să dăm vina pe nimeni.
‪Trebuie să ne grăbim și s-o găsim.
‪Dacă va fi prinsă de Ministerul Apărării,
‪cu toții suntem morți.
‪„Suntem morți”?
‪Vom intra la închisoare
‪și vom ieși doar morți.
‪Închisoare?
‪Vom fi trecuți în rezervă
‪în cel mai bun caz.
‪Mamă.
‪E timpul schimbului de companii.
‪- Să mergem. ‪- Da.
‪Atenție!
‪PATRIA MEA MÂNDRĂ
‪Compania 5 a transferat toate misiunile.
‪Căpitanul Companiei 5, Ri Jeong Hyeok.
‪Cum a ajuns acel aparat de zbor fără motor
‪la noi?
‪Tocmai fiindcă n-avea motor.
‪Dacă avea, radarul ar fi văzut-o,
‪chiar și pe vânt.
‪Camera termografică ‪nu vede aparatele fără motor,
‪așa că n-ai cum să-l vezi ‪decât cu ochii tăi.
‪Dacă vântul a adus-o peste graniță,
‪- ...probabil e foarte înfricoșată. ‪- Hei!
‪Și mie mi-e frică!
‪O vom prinde înainte să se afle, da?
‪Trebuie s-o prindem,
‪indiferent prin ce mijloace.
‪De ce am impresia c-am mai fost aici?
‪N-ar trebui să mă mai plimb.
‪Nu mă voi mai întoarce aici.
‪Să nu ne mai întâlnim.
‪Pa!
‪Cum merge căutarea?
‪Ai văzut cât de mulți o caută.
‪Asta-i problema ta.
‪Nu vorbesc despre Yoon Se-ri.
‪Nu pe Yoon Se-ri ar trebui s-o cauți acum.
‪Despre ce vorbești?
‪Zi ce vrei, nu-mi mai pune întrebări!
‪Poziția
‪e vacantă.
‪Acum e vacantă.
‪Vei rata șansa iar?
‪Asta e ultima șansă.
‪Dacă nu vrei s-o pierzi,
‪găsește-l repede!
‪Pe bărbatul care a fugit ‪cu banii tăi, Gu Seung-jun.
‪SHENYANG, CHINA
‪Păzește ușa!
‪Zi-mi dacă intră cineva suspicios.
‪Da, domnule.
‪E de încredere?
‪Dumnezeule!
‪Știi cât de atent îmi aleg oamenii.
‪E de încredere.
‪Și tu, dle Oh?
‪Ești de încredere?
‪Deja știi asta.
‪Exact asta am zis înainte să-l trădez ‪pe Yoon Se-hyeong.
‪Ai dreptate.
‪Ești fantastic.
‪Probabil dl Yoon are multe probleme.
‪Nu e genul care va renunța ușor.
‪Cred că deja mi-a găsit urma în Filipine.
‪Ca să ajungă la mine aici,
‪va mai dura patru zile. ‪Unde să plec de aici?
‪Așa e. Cu destui bani și oameni,
‪poți urmări pe cineva în toată lumea.
‪Într-un singur loc nu poți s-o faci.
‪Internetul,
‪Interpolul și apelurile internaționale
‪sunt inutile acolo.
‪Și unde-i locul acesta?
‪Îmi zici odată?
‪BIROUL DE INVESTIGAȚII ‪AL BATALIONULUI DE MILIȚIE
‪Domnule.
‪Luați loc!
‪Liniștiți-vă, mâncați!
‪De data asta am avut noroc.
‪Avem vase de Goryeo ‪și o statuie de aur cu Buddha.
‪Aceasta e în condiție perfectă.
‪E și o oală de noapte din aur.
‪Bravo!
‪Unde-s bunurile?
‪Sigur?
‪Desigur.
‪Apropo, ce vom păți?
‪Lucrurile au luat-o razna ‪din cauza căpitanului ăluia.
‪Nu vom fi deportați la Phenian, nu?
‪Ri Jeong Hyeok nu se pune cu mine.
‪Pregătiți-vă să primiți recompensele.
‪Mulțumim!
‪Vi se răcește mâncarea.
‪Mâncați!
‪LUAȚI-MĂ ȘI PE MINE
‪Ce? Deschide portiera!
‪Deschide portiera!
‪Sunt oameni înăuntru.
‪Dumnezeule!
‪Căpitane.
‪Femeia aceea n-ar fi putut pleca de aici ‪în siguranță.
‪Poate a fost mâncată de un urs.
‪N-ar fi nevoie ‪să anunțăm Ministerul Apărării.
‪Ce vrei să zici?
‪Geum Eun Dong este
‪capul unei familii mari, ‪formată dintr-o mamă și patru frați.
‪Mama lui Eun Dong așteaptă
‪ca fiul ei să se întoarcă erou.
‪Toți părinții vor asta.
‪Căci Kim Ju Meok s-a uitat ‪la un serial coreean la serviciu,
‪s-ar putea să nu reușească...
‪S-ar putea ‪ca taică-său să-l omoare în bătaie.
‪Dacă greșești, e normal să fii pedepsit.
‪E valabil și pentru Geum Eun Dong ‪și Kim Ju Meok, plecați din post,
‪și pentru mine, care n-am putut ‪prinde femeia aceea,
‪și pentru tine,
‪care ai băut la serviciu.
‪Căpitane.
‪Aici!
‪CRUCEA ROȘIE COREEANĂ
‪Slavă Domnului!
‪Am ajuns acasă.
‪Era să ajung în Coreea de Nord.
‪Ce s-a întâmplat azi
‪merită un interviu cu CNN.
‪Mă voi duce în oraș,
‪voi împrumuta un telefon
‪și voi suna un taxi ca să mă duc acasă.
‪Îl voi chema pe doctorul Im ‪ca să mă ajute să mă recuperez.
‪Aproape am ajuns acasă.
‪De ce e atât de întuneric?
‪Toți dorm?
‪Scuze! Pot să-ți împrumut telefonul?
‪Ce? Să mergem.
‪Să mergem.
‪Tovarășă, nu ți s-a stins focul ‪pe timpul nopții, nu?
‪Nu.
‪Tovarășă, ai trecut cu bine noaptea?
‪Ai dormit bine?
‪Da.
‪O, a venit curentul electric.
‪Doar că vine aproape de zori.
‪Dar e bine că avem curent electric ‪înainte să gătim micul-dejun.
‪Așa e.
‪De ce ai întârziat zece minute azi?
‪N-am vrut, da?
‪Dă-mi resturile de mâncare!
‪Poftim! Dă-mi bonuri pentru ouă.
‪Poftim un bon pentru zece ouă!
‪Repede, dă-mi ouăle!
‪Ai luat multe.
‪Ești foarte sârguincioasă.
‪Oamenii ăștia...
‪Ce fac?
‪Sunt încă calde.
‪Așa e.
‪- În regulă. ‪- Mamă!
‪- Poftim! ‪- Să începem
‪exercițiile zilnice de mișcare.
‪- Să mergem. ‪- Ieșiți!
‪Să ne grăbim.
‪MĂREȚUL CONDUCĂTOR E ÎNTOTDEAUNA CU NOI
‪- Tovarășe Rim Jin Ju. ‪- Prezent!
‪- Tovarășe Jeong U Pil. ‪- Prezent!
‪- Tovarășe Park Eun Byeol. ‪- Ce fac?
‪Tovarășa Park Eun Byeol n-a venit.
‪- Întârzie întotdeauna! ‪- Ce accent e ăla?
‪Dacă o așteptăm, vom întârzia la școală.
‪Să mergem fără ea.
‪- Haideți! ‪- Haideți!
‪Înainte, marș!
‪- Unde suntem? - Unde suntem?
‪- Am ajuns în oraș - Am ajuns în oraș
‪- Unde mergem? - Unde mergem?
‪- Mergem la școală - Mergem la școală
‪- De ce mergem? - De ce mergem?
‪- Ca să învățăm - Ca să învățăm
‪- Cu cine mergem? - Cu cine mergem?
‪- Mergem cu toții - Mergem cu toții
‪RAI PENTRU OAMENI
‪MĂREȚUL CONDUCĂTOR E ÎNTOTDEAUNA CU NOI
‪- Am ajuns în oraș - Am ajuns în oraș
‪- Unde mergem? - Unde mergem?
‪- Mergem la școală - Mergem la școală
‪- De ce mergem? - De ce mergem?
‪- Ca să învățăm - Ca să învățăm
‪- Cu cine mergem? - Cu cine mergem?
‪Ce?
‪Sunt încă în Coreea de Nord?
‪Dle Hong.
‪Alo?
‪Dle Hong.
‪Mă auzi, da? Știu că mă auzi.
‪Concediază organizatorii.
‪Au verificat vremea?
‪Cum au putut fi așa neatenți?
‪Când mă voi întoarce, te voi...
‪Nu.
‪Te voi lăsa în pace.
‪Promit.
‪Și nu-s supărată.
‪Nu răspunzi fiindcă crezi ‪că-s supărată, nu?
‪Nu-s supărată, sunt bine.
‪Răspunde-mi, te rog.
‪Cred...
‪Că sunt într-un parc național.
‪Mai devreme am văzut o căprioară.
‪Vezi dacă e ‪vreun parc național prin apropiere.
‪Sună ca un ordin,
‪dar e o rugăminte.
‪Haide!
‪Nu-mi face asta!
‪Am mult de lucru.
‪O grămadă de lucru.
‪De exemplu,
‪voiam să le măresc salariul angajaților
‪și să le dau un bonus.
‪Mă auzi?
‪Sigur mă auzi.
‪Dar acum ți-e rușine să-mi răspunzi, nu?
‪Oricine ai fi,
‪vino și ajută-mă!
‪Aici!
‪- Vin dintr-o familie bogată din Sud. ‪- Nu mă interesează.
‪Nu veți avea probleme mari ‪dacă se află că mă ascund aici?
‪Te vor da afară.
‪- Cică ai nevoie de slujba asta. ‪- Au zis c-a murit.
‪Se ascunde, după ce a dat o lovitură de un miliard de woni.
‪Cred că e un cont nou.
‪Ce cauți aici?
‪În CV-ul lui nu scrie nimic despre familia sa.
‪Totul va da de bănuit.
‪- Vreau să-ți întorc favoarea. ‪- Nu-i nevoie.
‪Nu ți-am făcut nicio favoare.
‪Subtitrarea: Alexandru Pintilei